my en en en en en en en en my my my my my my my my my my ca en en en en en en en my en en my my en en en en en en en
(နည်းပညာသုံးသပ်ချက်)  ဆမ်ဆောင်း ဂလက်စီ နုတ်၇ Samsung Galaxy Note 7 ~ Aung's Personal Blog
Tech, Travel and Random Stuff
This entry was posted in Myanmar Tech and tagged galaxy note 7 note7 samsung ဂလက်စီ ဆမ်ဆောင်း နည္းပညာ နည်းပညာ နုတ်၇ မိုဘိုင္း မိုဘိုင္းဖုန္း on August 4, 2016 by aungmyat
ဆမ်ဆောင်းရဲ့ ဂလက်စီ note series မှနောက်ဆုံးထွက်ဖြစ်တဲ့ Note 7 ကိုပြီးခဲ့တဲ့ရက်အနည်းငယ်ကကြေညာခဲ့ပါတယ်။ အရင်တုံးက Note ဖုန်းတွေဟာ ဂလက်စီဖုန်းတွေထက်ကို နံပါတ်တစ်ခုနောက်ကြခဲ့ရာမှ အခုတော့ ဆမ်ဆောင်းဟာ Note 6 ကိုကျော်လိုက်ပြီး Note 7 လို့ခေါ်ခဲ့တာဖြစ်ပါတယ်။ ကဲ..သူ့ရဲ့ပါဝင်တဲ့ features တွေကိုကြည့်ကြရအောင်။
ပထမဆုံး ကြည့်လိုက်တာနဲ့ မြင်သာတာကတော့ S6/S7 Edge တို့လိုမျိုး ခုံးနေတဲ့မျက်နှာပြင်ပဲဖြစ်ပါတယ်။ Edge ဖုန်းတွေလောက်မခုံးသော်လဲ ဘေးဘက်ကို အနည်းငယ်ထွက်ထားသောကြောင့် ဘေးဘက်က bezel မှာမရှိသလောက်ဖြစ်သွားပြီး ကြည့်ရှုမှုကို ပိုမိုကောင်းမွန်စေပါတယ်။ နောက်တစ်ချက်ကတော့ ကိုယ်ထည်တစ်ခုလုံးနီးပါးကို Gorilla Glass 5 ကိုသုံးထားသောလဲ ဖုန်မကပ် ရေစိုခံခြင်းပဲဖြစ်ပါတယ်။ နောက်ပြီးထူးခြားတဲ့ function တစ်ခုကတော့ ကိုယ့်မျက်လုံးကိုသုံးပြီး(လက်ဗွေသုံးသလိုမျိုး) ဖုန်းကို ဖွင့်နိုင်ခြင်းပဲဖြစ်ပါတယ်။
Hardware ပိုင်းကိုကြည့်ကြရအောင်။ သူဟာ Note ဖုန်းတို့ရဲ့ထုံးစံအတိုင်း မျက်နှာပြင်အနည်းငယ်ပိုကြီးလို့ ၅.၇လက်မရှိပါတယ်။ Resolution အနေနဲ့ကတော့ ၁၄၄ဝx၂၅၆ဝ(၅၁၈ppi) ရှိပါတယ်။ CPU ကတော့နောက်ဆုံးပေါ် Snapdragon 820 Quad Core(2×2.1GHz နဲ့ 2×1.6GHz) ဖြစ်ပြီး 4GB RAM နဲ့ 64GB storage ပါဝင်ပါမယ်။ Graphics အတွက်ကတော့ Adreno 530 GPU ကိုထည့်သွင်းထားပါတယ်။ လူအများစုအတွက်နားလည်အောင် technical အကြောင်းများကိုမရေးတော့ပဲ ဒီ hardware တွေဟာအခုလက်ရှိမှာ အကောင်းဆုံးများထဲမှာပါဝင်လို့ performance အတွက်ကတော့ကောင်းမွန်မယ်လို့ ခန့်မှန်းရပါတယ်။ Connector အနေနဲ့ကတော့ usb-c ကိုသုံးထားလို့ ဒီဖုန်းဟာ ဆမ်ဆောင်းတွေထဲမှာ ပထမဆုံးဖြစ်ပါတယ်။ S7/Edge တို့လိုမျိုးပဲ သူဟာလဲ SD Card expansion လုပ်လို့ရပါမယ်(၂၅၆GB အထိ)။ ဘက်ထရီအားဖြင့်တော့ ၃၅ဝဝmAh ပဲရှိလို့ အနည်းငယ်စိတ်ပျက်ဖွယ်ရာဖြစ်ပါတယ်။ သူ့ထက်မျက်နှာပြင်ပိုသေးတဲ့ Edge 7 မှာ ၃၆ဝဝmAh ဘက်ထရီပါပါတယ်။ သာမန်သုံးစွဲသူအတွက်တော့ တစ်နေ့တာခံနိုင်ပေမဲ့ ဖုန်းအလွန်အမင်းသုံးသူများအတွက်တော့ အခက်အခဲတွေ့နိုင်ပါတယ်။ ဘက်ထရီကိုဖြုတ်လဲလို့လဲမရပါဘူး။ အခုနောက်ပိုင်းဖုန်းတော်တော်များများမှာ ဘက်ထရီကိုဖြုတ်တပ်လုပ်လို့မရတာကို ကျွန်တော့်အနေနဲ့ သိပ်မကြိုက်လှပါဘူး။ ဒီလိုလုပ်ခြင်းအားဖြင့်ဖုန်းကိုပိုမိုပါးလွှာအောင် ဒီဇိုင်းလုပ်နိုင်သော်လဲ အပြင်သွားလာနေတဲ့အခါမှာ ဘက်ထရီအပိုဆောင်ပြီးလဲလှယ်လို့ရတာက charger များ powerbank များသယ်ဆောင်ရတာထက်ပိုပြီးလွယ်ကူပါတယ်။
ကင်မရာကတော့ S7/Edge မှာပါတဲ့အတိုင်းပဲ အရှေ့မှာ 5MP selfie နဲ့ အနောက်မှာ 12MP F1.7 ဖြစ်ပြီး အနောက်ကင်မရာဟာ လက်ရှိဖုန်းကင်မရာတွေထဲမှာ အလင်းရောင်နဲတဲ့နေရာမှာ အကောင်းဆုံးလို့ဆိုကြပါတယ်။ Note ဖုန်းတွေရဲ့ထုံးစံအတိုင်း S-pen stylus ပါဝင်မှာဖြစ်ပြီး ပိုမိုကောင်းမွန်တဲ့ လုပ်ဆောင်ချက် gesture control တွေထည့်သွင်းထားပါတယ်။ လက်ရှိအနေနဲ့တော့ Android Version 6 Marshmallow ပါဝင်ပြီး လအနည်းငယ်အတွင်းမှာ version အသစ် Nougat ကိုမြှင့်တင်ဖို့ရှိပါတယ်။
အားလုံးကိုခြုံပြီးပြောရရင် Note 7 ဟာ နဂိုကောင်းမွန်ပြီးသားဖြစ်တဲ့ S7/Edge တို့ထက် အနည်းငယ်ပိုကောင်းတဲ့ upgrade ဖြစ်ပါတယ်။ သူ့ရဲ့ကြီးမားတဲ့အရွယ်ကြောင့်လူတိုင်းနဲ့မကိုက်နိုင်ပေမဲ့ productivity အတွက်သုံးချင်ပြီး မျက်နှာပြင်အကြီးသုံးချင်သူများအတွက်တော့ကိုက်ပါလိမ့်မယ်။
UK/US/Australia တို့မှာ ၂ဝ၁၆ August/September လတွင်းမှာထွက်မှာဖြစ်ပြီး မြန်မာပြည်မှာတော့ဘယ်တော့မှရမယ်ဆိုတာမသိရသေးပါဘူး။ စျေးနှုန်းကတော့ USD 850 ခန့်ကျမှာဖြစ်လို့ စျေးကြီးတဲ့ဖုန်းတွေထဲမှာပါဝင်ပါတယ်။
သင်ရော Samsung Galaxy Note 7 ကိုစိတ်ဝင်စားသလား ဝယ်ဖို့စိတ်ကူးထားလားဆိုတာ comment ပေးခဲ့ပါဦး။ သိလိုသည်များရှိပါကလဲ မေးမြန်းနိုင်ပါတယ်။
Share this:
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Leave a Reply Cancel reply
Post navigation
← Getting laser eye surgery (LASIK) in Seoul, Korea experience
မိုဘိုင်းဖုန်းမှာ YouTube app ကိုနောက်ခံမှာဖွင့်နည်း →
My 2015 Travel Summary
စင်ကာပူ (Singapore Trip)
Bath, UK(ဘသ်မြို့သို့ခရီး)
Prague, Czech Republic
Belfast, Northern Ireland
Subscribe to Aung Myat's Blog
Enter your email address to subscribe to this blog and receive notifications of new posts by email.
Join 19 other subscribers
Email Address
· © 2016 Aung's Personal Blog · Designed by Press Customizr · Powered by ·